Eurovision laulukilpailu 2026

**Eurovision laulukilpailu 2026** on 70. Eurovision laulukilpailu. Kilpailu järjestetään Wienissä Itävallassa JJ:n voitettua Baselissa vuoden 2025 kilpailun kappaleella ”Wasted Love”. Laulukilpailun semifinaalit järjestetään 12. ja 14. toukokuuta ja finaali 16. toukokuuta 2026. Kyseessä on kolmas kerta, kun Eurovision laulukilpailu järjestetään Itävallassa; aiemmin maa isännöi kilpailun Wienissä vuosina  ja .

Vuoden 2026 kilpailuun osallistuu 35 maata. Bulgaria palaa kilpailuun kolmen vuoden tauon jälkeen, Romania kahden vuoden jälkeen ja Moldova vuoden jälkeen. Alankomaat, Espanja, Irlanti, Islanti ja Slovenia vetäytyvät kilpailusta Israelin osallistumisen vuoksi.

## Tapahtumapaikka

Vuoden 2026 kilpailu järjestetään Itävallassa JJ:n voitettua vuoden 2025 kilpailun. Kyseessä on kolmas Itävallassa järjestettävä Eurovision laulukilpailu. Aiemmin maa oli isännöinyt vuosina 1967 ja 2015. Vuoden 2026 kilpailun tapahtumapaikkana toimii 16&nbsp;000 katsojaa vetävä Wiener Stadthalle. Monitoimihallissa järjestettiin myös vuoden  Eurovision laulukilpailu.

### Valintavaihe

ORF:n suostuttua isännöimään vuoden 2026 kilpailua, useat Itävallan kaupungit ilmoittivat kiinnostuksensa isännöintiin. 18. toukokuuta 2025 Wienin pormestari Michael Ludwig vahvisti kaupungin aikovan hakea isännyyttä. Samana päivänä myös Innsbruck, Linz ja Wels ilmoittivat hakevansa kilpailun isännöintiä. Myöhemmin Graz kertoi selvittävänsä mahdollista hakemusta, ja pormestari Elke Kahr nimesi Stadthalle Grazin sopivaksi paikaksi. Grazin koulusurman jälkeen Steiermarkin kuvernööri Mario Kunasek totesi, ettei Grazin tulisi jatkaa ehdokkuutta isännöidä kilpailua. Myös Oberwart ilmaisi kiinnostuksensa. 19. toukokuuta Sankt Pölten pormestari Matthias Stadler Vaz St. Pölteniä mahdolliseksi areenaksi järjestää kilpailu. 26. toukokuuta Ebreichsdorf ilmoitti kiinnostuksensa isännöidä kilpailua väliaikaisessa tapahtumapaikassa. 

ORF kertoi avasi kaupungeille mahdollisuuden ilmoittaa kiinnostuksensa isännöinnistä 2. kesäkuuta 2025. Ehdokaskaupunkien piti jättää tarjouksensa 4. heinäkuuta mennessä. Ebreichsdorf vetäytyi hakuprosessista 15. kesäkuuta, Oberwart 21. kesäkuuta, Graz 27. kesäkuuta ja Wels 1. heinäkuuta. Vain Wien ja Innsbruck lähettivät hakemuksen määräaikaan mennessä. 20. elokuuta 2025 ilmoitettiin, että Wien on valittu kilpailun isäntäkaupungiksi.

**Selite**:
 Isäntäkaupunki  Ehdokaskaupungit 

## Tuotanto ja formaatti
Vuoden 2026 Eurovision laulukilpailun tuottaa Itävallan yleisradioyhtiö ORF. Vuoden 2026 tuotantotiimin jäsenet julkistettiin 26. kesäkuuta 2025. Michael Krön toimii vastaavana tuottajana, Stefan Zechner ohjelman tuottajana, Daniel Hack on kilpailun tuotantopäällikkö ja Christine Tichy toimii teknisenä johtajana. Muita tuotantohenkilöitä ovat Roman Horacek, joka toimii viestintäpäällikkönä, Iris Keutter toimii markkinointipäällikkönä, Oliver Lingens tapahtumapäällikkönä, Christina Lassnig johdon assistenttina, Christina Heinzle-Conrad pääsihteerinä ja Martin Szerencsi lakiasianjohtajana. Zechner, Tichy, Horacek, Keutter, Lingens ja Szerencsi ovat toimineet vastaavanlaisissa työtehtävissä edellisen kerran, kun Euroviisut järjestettiin Itävallassa vuonna 2015.

Kesäkuussa 2025 EBU ilmoitti, että Euroviisujen virallinen valvoja Martin Österdahl jäisi pois tehtävästään ja että uudeksi viralliseksi valvojaksi oli väliaikaisesti nimetty ESC-johtaja Martin Green. 1. lokakuuta 2025 Gert Kark nimitettiin Euroviisujen viiteryhmän jäseneksi Österdahlin tilalle. Muutamaa päivää myöhemmin kerrottiin, että Kark toimisi vastikään luodussa Euroviisujen vastaavan tuottajan tehtävässä.

EcoAustria -tutkimuslaitoksen teettämän tutkimuksen mukaan vuoden 2026 kilpailun budjetti on noin 36 miljoonaa euroa, josta Wienin osavaltioparlamentin osa on 22,6 miljoonaa euroa ja EBU:n noin viisi miljoonaa euroa.

### Äänestysmuutokset
Vuoden 2026 kilpailun äänestykseen tulee useita muutoksia. Ammattiraadit tulevat takaisin semifinaaleihin sitten vuoden  ja jatkoon pääsijöiden pisteistä puolet tulevat yleisöltä ja puolet raadeilta. Tuomareiden määrä raadeissa kasvaa viidestä seitsemään. Lisäksi raadeissa pitää olla mukana vähintään kaksi 18–25-vuotiasta tuomaria. Yksittäinen äänestäjän maksimiäänimäärä vähennetään kahdestakymmenestä kymmeneen.

### Visuaalinen ilme ja lavan design
Eurovision laulukilpailun logo uudistettiin vuoden 2026 kilpailuun juhlistaakseen Eurovision laulukilpailun 70-vuotista taivalta. Uusi design on nimeltä ”Kameleontin sydän” ja se sisältää 70 kerrosta ”euroviisusydämiä” 3D-versioina esittäen jokaista Eurovision laulukilpailun vuotta. Sitä on tarkoitus muuttaa toisten isäntämaiden tarpeisiin. Vuoden 2026 lavan suunnitteli saksalainen suunnittelija Florian Wieder, joka toimi tehtävässä kolmatta vuotta peräkkäin. Lava on saanut inspiraation ”Wienin sesessionistien luovuudesta”.

### Semifinaaleihin jako

Semifinaaleissa kilpailevat maat jaettiin 1. ja 2. semifinaaliin Wienin raatihuoneella 12. tammikuuta 2026. Maat jaettiin viiteen eri ryhmään, jotta perinteisesti toisiaan äänestävät maat eivät päätyisi samaan semifinaaliin. Jako määrittää myös kummassa semifinaalissa automaattisesti finaaliin pääsevät maat (, ,  ja ) sekä isäntämaa  esiintyvät ja äänestävät. 

Vuonna 2026 ryhmät, joista maat jaettiin semifinaaleihin olivat seuraavanlaiset:

**Ensimmäisessä semifinaalissa** kilpailevat Belgia, Georgia, Israel, Kroatia, Kreikka, Liettua, Moldova, Montenegro, Portugali, Puola, Ruotsi, San Marino, Serbia, Suomi ja Viro.

**Toisessa semifinaalissa** kilpailevat Albania, Armenia, Australia, Azerbaidžan, Bulgaria, Kypros, Latvia, Luxemburg, Malta, Norja, Romania, Sveitsi, Tanska, Tšekki ja Ukraina.

## Osallistujamaat

Vuoden 2026 kilpailuun osallistuu 35 maata.

### 1. semifinaali
Ensimmäinen semifinaali järjestetään 12. toukokuuta 2026. Italia ja Saksa esiintyvät ja äänestävät tässä semifinaalissa. Lisäksi osallistujamaiden ulkopuoliset maat äänestävät yhtenä yksittäisenä pistesarjana. Kymmenen eniten pisteitä saanutta osallistujamaata etenee finaaliin.

### 2. semifinaali
Toinen semifinaali järjestetään 14. toukokuuta 2026. Itävalta, Ranska ja Yhdistynyt kunningaskunta esiintyvät ja äänestävät tässä semifinaalissa. Lisäksi osallistujamaiden ulkopuoliset maat äänestävät yhtenä yksittäisenä pistesarjana. Kymmenen eniten pisteitä saanutta osallistujamaata etenee finaaliin.

### Finaali
Finaali järjestetään 16. toukokuuta 2026. Edellisen kilpailun voittaja Itävalta pääsee automaattisesti loppukilpailuun yhdessä neljän suurimman rahoittajamaan eli Italian, Ranskan, Saksan ja Yhdistyneen kuningaskunnan kanssa. Molemmista semifinaaleista finaaliin pääsee kymmenen eniten pisteitä kerännyttä maata. Lisäksi osallistujamaiden ulkopuoliset maat äänestävät finaalissa yhtenä yksittäisenä pistesarjana.

### Israelin osallistuminen
Israelin osallistumista Eurovision laulukilpailuun on kritisoitu Gazan sodan vuoksi jo edellisen vuoden kilpailun aikaan sekä vuoden 2024 kilpailun aikaan. Israelin yleisradioyhtiö Kan ilmoitti osallistuvansa vuoden 2026 kilpailuun 28. kesäkuuta 2025, mikä johti vetoomuksiin muiden maiden yleisradioyhtiöiltä, joissa vaadittiin Israelin jättämistä ulos kilpailusta. 

Ennen vuoden 2026 kilpailua Irlannin, Alankomaiden, Slovenian ja Espanjan yleisradioyhtiöt kertoivat boikotoivansa kilpailua, jos Israelin osallistuminen sallitaan. Israelin osallistumisesta oli määrä äänestää marraskuussa 2025, mutta äänestys peruttiin Lähi-idän tulitaukosopimuksen vuoksi. EBU:n kokouksessa 4. joulukuuta 2025 äänestettiin kilpailun uusista säännöistä, eikä Israelia koskevaa äänestystä järjestetty. Kokouksen jälkeen neljä edellämainittua maata vetäytyivät kilpailusta Islanti mukana seuraten 10. joulukuuta. Irlannin, Slovenian ja Espanjan yleisradioyhtiöt kieltäytyivät myös näyttämästä kilpailua. Espanjan poisjääminen kilpailusta hajottaa ”Big5-blokin” ensimmäisen kerran sitten vuoden , kun Italia liittyi siihen. Vuoden 2024 kilpailun voittaja Nemo luopui pokaalistaan protestina Israelin osallistumiselle. Vuoden  voittaja Charlie McGettigan kertoi tekevänsä saman.

Seuraavat maat eivät osallistu kilpailuun Israelin osallistumisen vuoksi:
*  – 12. syyskuuta 2025 Avrotros ilmoitti, ettei se osallistu kilpailuun, jos Israelin annetaan kilpailla. Yleisradioyhtiö totesi, että "emme voi enää perustella Israelin osallistumista Gazan jatkuvan ja vakavan inhimillisen kärsimyksen vuoksi." Lisäksi yhtiö mainitsi, että Israel politisoi kilpailua ja pyrkii vaikuttamaan äänestykseen, viitaten Israelin hallituksen tukemaan Israelin vuoden 2025 edustajan mainoskampanjaan. Alankomaat ilmoitti 4. joulukuuta 2025 vetäytyvänsä kilpailusta, koska Israelia ei vaatimuksista huolimatta suljettu pois kilpailusta.
*  – Toukokuussa 2025 RTVE:n puheenjohtaja José Pablo López ilmoitti, että yleisradioyhtiö valitsisi edustajansa Benidorm Festin kautta, joka on ollut käytössä Espanjan euroviisukarsintana vuodesta 2022 lähtien. 9. syyskuuta uutisoitiin, että Benidorm Fest järjestettäisiin Espanjan Euroviisuihin osallistumisesta riippumatta ja että päätös osallistumisesta tehtäisiin joulukuussa EBU:n yleiskokouksen jälkeen. 16. syyskuuta 2025 RTVE:n hallitus hyväksyi ehdotuksen, jonka mukaan Espanja ei osallistu vuoden 2026 Euroviisuihin, mikäli Israelin sallitaan osallistua. 9. lokakuuta 2025 RTVE:n viestintäpäällikkö María Eizaguirre kertoi, että yleisradioyhtiön kanta pysyisi muuttumattomana hiljattaisesta tulitaukosopimuksesta huolimatta. Espanja ilmoitti 4. joulukuuta 2025 vetäytyvänsä kilpailusta, koska Israelia ei vaatimuksista huolimatta suljettu pois Euroviisuista.
*  – Irlannin yleisradioyhtiö RTÉ ilmoitti 11. syyskuuta 2025, ettei se osallistu vuoden 2026 kilpailuun, mikäli Israelin sallitaan kilpailla. RTÉ mainitsi syiksi "suuren ihmishenkien menetyksen" sekä toimittajiin kohdistuneet iskut Gazan sodassa. Yhtiö kertoi odottavansa joulukuussa pidettävää EBU:n yleiskokousta ennen lopullisen päätöksen tekemistä osallistumisestaan. Irlanti ilmoitti 4. joulukuuta 2025 vetäytyvänsä kilpailusta, koska Israelia ei vaatimuksista huolimatta suljettu pois.
*  – Islannin yleisradioyhtiö RÚV ilmoitti, että Islannin vuoden 2026 edustaja valitaan Söngvakeppninin kautta. Yhtiön hallituksen puheenjohtaja Stefán Jón Hafstein kuitenkin kertoi, että maan osallistuminen kilpailuun on ”epävarmaa” ja riippuu siitä, sallitaanko Israelin osallistua. 26. marraskuuta RÚV:in hallitus äänesti, että Israelin osallistumisen kieltämistä ehdotettaisiin, ja 10. joulukuuta yhtiö kertoi, ettei aio osallistua, koska Israelin sallitaan osallistua.
*  – 4. syyskuuta 2025 RTVSLO ilmoitti, että se tekee päätöksen osallistumisestaan sen jälkeen, kun EBU on ratkaissut Israelin osallistumista koskevan asian ja ottanut joulukuussa kantaa "äänestyksen läpinäkyvyyteen" liittyviin huoliin. RTVSLO lisäsi, ettei se osallistu, mikäli Israelille sallitaan kilpailuun osallistuminen. Slovenia ilmoitti 4. joulukuuta 2025 jättäytyvänsä pois kilpailusta, sillä Israelia ei vaatimuksista huolimatta suljettu pois kisoista.

Vaikka Portugalin yleisradioyhtiö RTP ilmoitti osallistumisestaan kilpailuun, maan euroviisukarsinnan Festival da Cançãon 16 osallistujasta 13 on ilmoittanut, että he eivät aio edustaa Portugalia Euroviisuissa, jos he voittavat. Syyskuussa 2025 karsinnan säännöt muuttuivat niin, että vuoden 2026 Festival da Cançãon voittajan ei ole pakko edustaa Portugalia kilpailussa.

## Muut maat
*  – 4. helmikuuta 2025 katalonialainen radiokanava RAC 1 kertoi, että televisiokanava TV3 neuvotteli Andorran yleisradioyhtiö RTVA:n kanssa maan mahdollisesta paluusta Euroviisuihin vuonna 2026. TV3 oli aikaisemmin tehnyt yhteistyötä RTVA:n kanssa euroviisuedustajan valitsemisessa Andorran ensiesiintymiseen kilpailussa vuonna . 26. toukokuuta 2025 RTVA vahvisti, että Andorra ei osallistu Euroviisuihin vuonna 2026. Maa osallistui viimeksi vuonna .
*  – Heinäkuun 2025 alussa BHRT vahvisti, että Bosnia ja Hertsegovina ei palaa kilpailuun vuonna 2026. Maa osallistui viimeksi vuonna . 
*  – Khabar Agencyn hallituksen puheenjohtaja Kemelbek Oishybayev kertoi heinäkuussa 2025 keskustelleensa EBUn pääjohtaja Noel Curranin kanssa maan osallistumisesta kilpailuun. Oishybayevin mukaan Curran olisi kertonut, että asiaa käsitellään seuraavassa EBUn kokouksessa.
*  – Pohjois-Makedonian yleisradioyhtiö MRT kertoi 30. lokakuuta 2025, että virallista päätöstä kilpailuun osallistumisesta vuonna 2026 ei ollut vielä tehty. MRT:n julkaiseman suunnitelman mukaan palaaminen kilpailuun vuonna 2027 olisi ”todennäköisempi vaihtoehto”. Maa osallistui viimeksi vuonna .
*  – Slovakian yleisradioyhtiö STVR vahvisti 26. heinäkuuta 2025, ettei maa palaa kilpailuun korkeiden kustannuksien takia. Maa osallistui viimeksi vuonna .

## Lähteet